ASEFA ชนซิลลิ่ง! รับกำไรปี 63 โตแกร่ง 52% แตะ 219 ลบ.
ASEFA ชนซิลลิ่ง! รับกำไรปี 63 โตแกร่ง 52% แตะ 219 ลบ. โดย ณ เวลา 10.17 น. อยู่ที่ 4.80 บาท บวก 1.10 บาท หรือ 29.73% ต่ำสุดที่ 4.70 บาท ด้วยมูลค่าซื้อขาย 12.52 ล้านบาท
19 ก.พ. 2564

ผู้สื่อข่าวรายงานว่า ราคาหุ้น บริษัท อาซีฟา จำกัด (มหาชน) หรือ ASEFA ล่าสุด ณ เวลา 10.17 น. อยู่ที่ 4.80 บาท บวก 1.10 บาท หรือ 29.73% สูงสุดที่ 4.80 บาท ต่ำสุดที่ 4.70 บาท ด้วยมูลค่าซื้อขาย 12.52 ล้านบาท
ทั้งนี้ คาดว่าราคาหุ้นปรับตัวเพิ่มขึ้นจากผลการดำเนินงานปี 63 มีกำไรเติบโตเมื่อเทียบกับช่วงเดียวกันของปีก่อน
โดยผลการดำเนินงานงวดปี 2563 มีกำไร 218.50 ล้านบาท เพิ่มขึ้น 52.15% จากปี 2562 ที่มีกำไร 143.61 ล้านบาท ขณะเดียวกันบริษัทประกาศจ่ายปันผลจากงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 เป็นเงินสดในอัตรา 0.28 บาทต่อหุ้น กำหนดขึ้นเครื่องหมาย XD วันที่ 6 พ.ค.2564 และกำหนดจ่ายเงินปันผลในวันที่ 20 พ.ค.2564